
Επικήδειος  -  Βάσου  ΧΓερου  04/04  2012 


Πως  αποχαιρετάς  το  πάντα  γελαστό  πρόσωπο  ενός  αγαπημένου  φίλου? 

Δεν  το  αποχαιρετάς  .  Γιατί  στο  πρόσωπο  του  χαιρετάς  τη  ζωή  ,  την  καλοσύνη  ,  την  πραότητα  ,  την 
αστείρευτη  αγάπη  που  μοίραζε  αφειδώλευτα  σε  ξένους  και  δικούς  στην  οικογένεια  του,  πολύτιμο 
πετράδι  της  ζωής  του.  Χαρακτηριστικά  που  μένουν  μέσα  σου  ,  χαραγμένα  για  παντα  έτσι  όπως 
αποτυπώνονται  στο  πρόσωπο  του  Βάσου  ΧΓερου. 

Ήταν  από  εκείνους  τους  ανθρώπους  που  στο  διάβα  τους  αφήνουν  μια  χαρακιά ,  αν  όχι  πάνω  στο 
κόσμο  όπως  λέει  ο  ποιητής ,  μα  σίγουρα  πάνω  σε  όλους  εμάς  που  τον  γνωρίσαμε  και 
συνεργαστήκαμε  μαζί  του. 

Ο  Νεοκυπριακος  Σύνδεσμος  χάνει  σήμερα  ένα  αφοσιωμένο  στέλεχος  του,  που  ενταθηκε  στις  τάξεις 
του  από  τα  πρώτα  βήματα ,  εδώ  και  37  τόσα  χρόνια ,  διετέλεσε  μάλιστα  και  αξιωματούχος  του. 

Συνειδητοποιώντας  γρήγορα  το  κακό  που  μας  βρήκε  με  το  πραξικόπημα  και  την  εισβολή, 
συντάθηκε  με  μια  ομάδα  ανθρώπων  ,  που  αποφάσισαν  να  μην  παραμείνουν  πλέον  παθητικοί 
δέκτες ,  άλλα  να  παλεύουν ,  με  τες  όποιες  δυνάμεις  τους  για  την  στήριξη  του  Κράτους  και  των 

θεσμών  του. 

Από  τότε  παράμεινε  προσηλωμένος  στον  στόχο  του  για  την  θεραπεία  των  πληγών  στο  σώμα  της 
μοιρασμένης  πατρίδας  και  του  αγώνα  για  την  επανένωση  της  χώρας  και  του  λαού  μας. 

Ιδανικά ,  που  προώθησε  και  μέσα  από  τη  θέση  του  ως  διδάσκων  και  ως  διευθυντής  του  βΓοηη^Γ 
5οΗοοΙ  και  που  εξακολουθούν  να  εκφράζονται  μέσα  από  την  παιδεία  και  τες  εκδηλώσεις ,  του 
σχολειού  αυτού.  Σφραγίδα  που  παραμένει  μόνιμα. 

Ο  Νεοκυπριακος  Σύνδεσμο  μαζί  με  την  οικογένεια  του  ,  χάνουν  σήμερα ,  ένα  βασικό  τους 
στήριγμα  .  Η  απουσία  του  θα  μας  είναι  πάντα  αισθητή  ,  όπως  αισθητή  ήταν  πάντα  η  συνεχής  και 

συνεπής  παρουσία  του. 

Η  οικογένεια  του,  καμάρι  και  περηφάνια  του,  μπορεί  σήμερα  ,  μέσα  από  την  απέραντη  θλίψη  της , 
να  καμαρώνει  το  Βάσο  ΧΓερου  ως  ένα  καταξιωμένο  άνθρωπο  ,  που  φεύγοντας  τοσο  απροσδόκητα , 
αφήνει  μόνο  καλές  αναμνήσεις  και  τα  αποτυπώματα  μιας  ζωής  καταξιωμένης ,  με  περιεχόμενό  και 


αρετή. 


Εκφράζοντας  στην  οικογένεια  του  τα  βαθειά  μας  συλλυπητήρια  ευχόμαστε  αυτά  να  αποτελούν 
παρήγορες  σκέψεις  στις  δύσκολες  ώρες. 


Αιώνια  σου  η  μνήμη  αγαπητέ  Βάσο. 


